
เริ่มประชุมเวลา  13.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน  14  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และถวายความเคารพแด่สมเด็จพระเจ้าอยู่หัวมหาวชิรา
ลงกรณบดินทรเทพยวรางกูร พร้อมผู้ร่วมประชุมและเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา				- ประกาศอำเภอนาบอน เรื่อง อนุญาตให้ขยายเวลาสมัย						ประชุมสภาองค์การบริหารส่วนตำบลแก้วแสน สมัยสามัญ  					สมัยที่ 4/2560  (ขยายครั้งที่ 2) ด้วยประธานสภาองค์การ					บริหารส่วนตำบลแก้วแสน ได้ขอขยายเวลาสมัยประชุมสภา					องค์การบริหารส่วนตำบลแก้วแสน สมัยสามัญ  สมัยที่						4/2560(ขยายครั้งที่2) เนื่องจากสภาพิจารณาญัตติต่างๆ
					ยังไม่แล้วเสร็จ อาศัยอำนาจตามความในมาตรา ๕3 วรรคท้าย 					แห่งพระราชบัญญัติสภาตำบลและองค์การบริหารส่วนตำบล 
					พ.ศ. ๒๕๓๗  รวมแก้ไขเพิ่มเติม  นายอำเภอนาบอน จึง						อนุญาตให้ขยายเวลาสมัยประชุมสภาองค์การบริหารส่วนตำบล					แก้วแสน สมัยสามัญ  สมัยที่4/2560 (ขยายครั้งที่ 2) ออกไป					อีกได้ ไม่เกิน 15 วัน นับแต่วันที่ 14  พฤศจิกายน 2560  จึง					ประกาศให้ทราบโดยทั่วกัน  ประกาศ ณ วันที่ 10  พฤศจิกายน  					พ.ศ.2560  นางวันเพ็ญ  เต็มรัตน์ ปลัดอำเภอ รักษาราชการ					แทนนายอำเภอนาบอน
ระเบียบวาระที่  2			เรื่องรับรองรายงานการประชุมสภาครั้งที่ผ่านมา (ประชุมสภา					สมัยสามัญ สมัยที่  4  ครั้งที่ 1 ประจำปี พ.ศ.2560  เมื่อ 					วันที่  28  ตุลาคม   2560
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติม ข้อความรายละเอียดในบันทึกรายการประชุมบ้างหรือไม่  
มติที่ประชุม	- ที่ประชุมไม่มีการขอแก้ไขเพิ่มเติมรายงานการประชุมสภาสมัยสามัญ สมัยที่  4 ครั้งที่ 1  ประจำปี พ.ศ. 2560   เมื่อวันที่  28  ตุลาคม   2560  ถือว่าที่ประชุมรับรองรายงานการประชุม	 
ระเบียบวาระที่ 3  	เรื่อง ญัตติเสนอเพื่อพิจารณา 
· ร่างข้อบัญญัติองค์การบริหารส่วนตำบลแก้วแสน เรื่องงบประมาณรายจ่ายประจำปีงบประมาณ  พ.ศ.2561 วาระที่ 1  ขั้นรับหลักการ
ประธานสภา				เชิญ ท่านนายก อบต.  ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
กระผม   นายคนึง  ชูพงศ์    นายกองค์การบริหารส่วนตำบลแก้วแสน  อาศัยความตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงฉบับที่ 6 พ.ศ.2552  มาตรา 87 ขอเสนอญัตติร่างข้อบัญญัติองค์การบริหารส่วนตำบลแก้วแสน เรื่องงบประมาณรายจ่ายประจำปีงบประมาณ  พ.ศ.2561 ซึ่งร่างข้อบัญญัติงบประมาณจะประกอบไปด้วยด้านประมาณการรายรับ เป็นรายรับที่ได้จากการจัดเก็บรายได้เอง  และรายได้ที่ได้รับการจัดสรรภาษีจากรัฐบาล และรายได้จากเงินอุดหนุนของรัฐบาล ส่วนด้านประมาณการรายจ่าย ประกอบด้วย 4 ด้าน 1.ด้านบริหารทั่วไป2.ด้านบริการชุมชนและสังคม 3.ด้านเศรษฐกิจ และ4.ด้านการดำเนินงานอื่นๆ ร่างข้อบัญญัติงบประมาณรายจ่ายประจำปีงบประมาณ พ.ศ.2561 ได้จัดทำแบบสมดุล คือประมาณการรายรับเท่ากับประมาณการรายจ่าย เป็นเงินงบประมาณ 44,366,500.- บาท รายละเอียดตามต่างๆ ตามเอกสารที่แจ้งให้สมาชิกทุกท่านทราบแล้วพร้อมประมาณการรายการก่อสร้างของกองช่าง ปีนี้ได้นำเสนอร่างข้อบัญญัติฯช้ามากกว่าทุกปี เหตุผลหลายๆอย่างเป็นที่ทราบกันดี ก็พยายามจัดทำงบประมาณให้ครอบคลุมทุกด้าน แต่มีข้อจำกัดด้านงบประมาณ เช่นมีความจำเป็นต้องจัดหาครุภัณฑ์คอมพิวเตอร์สำหรับใช้ในสำนักงาน ปีที่ผ่านมาประมาณการข้อบัญญัติงบประมาณไว้ที่ 44  ล้านบาท รายได้รับจริงประมาณ 40 ล้าน ไม่ได้ดำเนินการโครงการประมาณ 5 โครงการ ปีนี้ประมาณการเพิ่มจากปีที่ผ่านมาประมาณ 366,500  บาท คาดว่าจะสามารถดำเนินการได้ครบทุกโครงการ  จึงขอให้สภาได้พิจารณาครับ			
ประธานสภา				มีสมาชิกท่านใดประสงค์จะอภิปรายในประเด็นใดบ้างครับ 					หากไม่มีผมขอมติที่ประชุมครับ
มติที่ประชุม				เห็นชอบ ร่างข้อบัญญัติองค์การบริหารส่วนตำบลแก้วแสน 					เรื่องงบประมาณรายจ่ายประจำปีงบประมาณ  พ.ศ.2561 					วาระที่ 1  ขั้นรับหลักการ  จำนวน 13 เสียง
					ไม่เห็นชอบ – ไม่มี- งดออกเสียง 1 เสียง                                                                                                                                                                        
					(จำนวนสมาชิกสภาในห้องประชุม  14  ท่าน)
ประธานสภา				ในขั้นตอนต่อไปจะเป็นการกำหนดจำนวนกรรมการแปรญัตติว่า					มีจำนวนกี่ท่าน โดยจะต้องไม่น้อยกว่า 3 คน แต่ไม่เกิน 7  คน
โดยเสนอชื่อและเลือกทีละ 1 คน จนครบตามจำนวนที่เสนอ 				และให้กำหนดระยะเวลารับคำเสนอแปรญัตติด้วยว่าเริ่มตั้งแต่				เมื่อไหร่ถึงเมื่อไหร่ แต่ทั้งนี้ต้องไม่น้อยกว่า 24  ชั่วโมงนับแต่				รับหลักการร่างข้อบัญญัติฯเชิญสมาชิกเสนอจำนวนกรรมการ
แปรญัตติ ว่าจะมีจำนวนกี่ท่าน ครับ
นายวิลาศ  พรหมวันรัตน์		กระผมนายวิลาศ  พรหมวันรัตน์  ส.อบต.หมู่ที่ 9  ขอเสนอ					ให้มีกรรมการแปรญัตติจำนวน 3 ท่านครับ  
ผู้รับรอง  1.นายสมยศ  ธรฤทธิ์  ส.อบต. หมู่ที่ 5 
  2.นายสุธน   แก้วแท้ ส.อบต.	 หมู่ที่ 6
ประธานสภา				มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ					ว่าที่ประชุมมีมติเห็นชอบให้มีกรรมการแปรญัตติ จำนวน 3 					ท่านครับ  และเชิญสมาชิกเสนอชื่อ กรรมการแปรญัตติ 
					คนที่ 1  ครับ
นายภัยยันต์   บุญปราบ			กระผมนายภัยยันต์   บุญปราบ ส.อบต.หมู่ที่  3  						เสนอ   นายสมยศ   ธรฤทธิ์  ส.อบต.หมู่ที่ 5  
					ผู้รับรอง  1. นางจำเป็น  วุฒิศักดิ์   ส.อบต. หมู่ที่ 7
						  2. นายวินัย   อินทรสุวรรณ ส.อบต. หมู่ที่ 8
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 1 เพิ่มเติมครับ เชิญครับ หากไม่มี  ถือว่าที่ประชุมมีมติให้  นายสมยศ   ธรฤทธิ์  ส.อบต.หมู่ที่ 5  เป็นกรรมการแปรญัตติ คนที่ 1  
ประธานสภา				เชิญสมาชิกเสนอชื่อกรรมการแปรญัตติ คนที่ 2  ครับ
นายสมยศ  ธรฤทธิ์			กระผม นายสมยศ  ธรฤทธิ์   ส.อบต. หมู่ที่ 5 
					เสนอ   นายประพาส  เทพี            ส.อบต. หมู่ที่ 4
					ผู้รับรอง  1. นายกิตติเนตร  รัตนบุรี  ส.อบต. หมู่ที่ 1
						  2. นายสุธน  แก้วแท้        ส.อบต.  หมู่ที่ 6
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 2 เพิ่มเติม เชิญครับ  หากไม่มี   ถือว่าที่ประชุมมีมติให้  นายประพาส  เทพี ส.อบต.หมู่ที่ 4 เป็นกรรมการแปรญัตติ คนที่ 2  ครับ 
	เชิญสมาชิกเสนอชื่อกรรมการแปรญัตติ คนที่ 3  ครับ
นายประพาส  เทพี			กระผมนายประพาส  เทพี    ส.อบต. หมู่ที่ 4 
					เสนอ   นายวิลาศ  พรหมวันรัตน์    ส.อบต. หมู่ที่ 9
					ผู้รับรอง  1. นายสุชาติ  แก้วประสม   ส.อบต. หมู่ที่ 7
						  2. นายสมยศ  ธรฤทธิ์  ส.อบต. หมู่ที่ 5
ประธานสภา	มีสมาชิกท่านใดจะเสนอชื่อกรรมการแปรญัตติ คนที่ 3 เพิ่มเติม เชิญครับ  หากไม่มี   ถือว่าที่ประชุมมีมติให้  นายวิลาศ พรหมวันรัตน์  ส.อบต. หมู่ที่  9  เป็นกรรมการแปรญัตติ คนที่ 3  ครับ 
ประธานสภา	สรุปว่ากรรมการแปรญัตติ จำนวน 3 ท่านได้แก่
1. นายสมยศ   ธรฤทธิ์       ส.อบต.  หมู่ที่ 5
2. นายประพาส  เทพี         ส.อบต.  หมู่ที่ 4
3. นายวิลาศ  พรหมวันรัตน์  ส.อบต.  หมู่ที่ 9
					และให้สมาชิกสภา เสนอระยะเวลารับคำเสนอแปรญัตติ ซึ่ง					ไม่น้อยกว่า 24  ชั่วโมง นับแต่รับหลักการ
นายสมยศ  ธรฤทธิ์			กระผมนายสมยศ  ธรฤทธิ์   ส.อบต.หมู่ที่ 5  เสนอรับคำ						เสนอแปรญัตติตั้งแต่วันที่ 21-23  พฤศจิกายน  2560 เวลา 			 		08.30-16.40 น.ของแต่ละวัน
					ผู้รับรอง  1. นายกิตติเนตร  รัตนบุรี  ส.อบต. หมู่ที่ 1
						  2. นายวินัย  อินทรสุวรรณ  ส.อบต.  หมู่ที่ 8
ประธานสภา		 		มีสมาชิกท่านใดจะเสนอเป็นอย่างอื่นอีกหรือไม่  หากไม่มีถือ					ว่าที่ประชุมมีมติเห็นชอบให้รับคำเสนอแปรญัตติตั้งแต่วันที่ 		 			21-23  พฤศจิกายน  2560 เวลา 08.30-16.30 น.
		 			และให้สภากำหนดระยะเวลาให้กรรมการแปรญัตติ  
		 			แปรญัตติให้แล้วเสร็จภายในกี่วัน
นายสมยศ  ธรฤทธิ์	กระผมนายสมยศ  ธรฤทธิ์   ส.อบต.หมู่ที่ 5  เสนอระยะเวลาให้กรรมการแปรญัตติ แปรญัตติให้แล้วเสร็จภายใน 1 วัน คือภายในวันที่  24  พฤศจิกายน  2560 ตั้งแต่เวลา 08.30-16.30 น. ครับ 
	ผู้รับรอง 1.นางจำเป็น  วุฒิศักดิ์  ส.อบต.หมู่ที่ 7  
		 2. นายวิลาศ  พรหมวันรัตน์  ส.อบต. หมู่ที่ 9
ประธานสภา				มีสมาชิกท่านใดจะเสนอเป็นอย่างอื่นอีก
หรือไม่  หากไม่มีถือว่าที่ประชุมมีมติเห็นชอบให้กรรมการแปรญัตติ แปรญัตติให้แล้วเสร็จภายใน 1  วัน คือภายในวันที่  24  พฤศจิกายน 2560 ตั้งแต่เวลา 08.30-16.30 น. ครับ
ระเบียบวาระที่ 5			เรื่องอื่น ๆ
ประธานสภา				มีเรื่องอื่นๆ ที่จะแจ้งให้ที่ประชุมทราบครับ
					1.จากธนาคาร ธกส. เรื่องขอความอนุเคราะห์ใช้สถานที่						ให้บริการจำหน่ายสินค้าผ่านบัตรสวัสดิการแห่งรัฐ ตามที่						คณะรัฐมนตรีในคราวประชุมเมื่อวันที่ 29  สิงหาคม 2560 ได้					มีมติเห็นชอบให้ผู้มีรายได้ไม่เกิน 100,000บาท/ปี ลงทะเบียน					เพื่อขอรับความช่วยเหลือผ่านบัตรสวัสดิการแห่งรัฐ โดยการ					สนับสนุนค่าใช้จ่ายบางส่วนที่จำเป็นในการดำรงชำให้แก่ผู้มี					รายได้น้อยเพื่อลดภาระค่าใช้จ่ายในครัวเรือน นั้นสหกรณ์						การเกษตรเพื่อการตลาดลูกค้า ธ.ก.ส. นครศรีธรรมราช (สกต.) 					ซึ่งเป็นหน่วยงานที่จำหน่ายสินค้าอุปโภคบริโภค สินค้าเพื่อ					การเกษตร จะออกให้บริการจำหน่ายสินค้าโดยใช้เครื่องรูดบัตร					สวัสดิการแห่งรัฐให้กับผู้ใช้บริการในวันเสาร์ที่ 25 พฤศจิกายน 					2560 เวลา 09.00 น.เป็นต้นไป ในพื้นที่การดำเนินงานของ 					อบต.แก้วแสน ธนาคารฯจึงใคร่ขอความอนุเคราะห์ใช้สถานที่					องค์การบริหารส่วนตำบลแก้วแสน ทั้งนี้ ใคร่ขอความร่วมมือ					ท่านช่วยประชาสัมพันธ์ให้ผู้ถือบัตรสวัสดิการแห่งรัฐทราบและ					มาใช้บริการได้ในวัน เวลา ดังกล่าว 
					2.สถาบันพัฒนาฝีมือแรงงาน 22 นครศรีธรรมราช เป็น						หน่วยงานของรัฐ สังกัดกรมพัฒนาฝีมือแรงงาน กระทรวง					แรงงาน มีภารกิจหน้าที่ในการฝึกอาชีพให้กับเยาวชนและบุคคล					ทั่วไป ในเขตพื้นที่จังหวัดนครศรีธรรมราช เปิดรับสมัครช่าง					ไฟฟ้าประจำตำบลเพื่อเข้ารับการฝึกอบรมหลักสูตรยกระดับ					ฝีมือ สาขาช่างไฟฟ้าภายในอาคาร ตามโครงการ 1 ตำบล 1					ช่างไฟฟ้า ประจำปี 2560 จำนวน 2 รุ่น รุ่นละ 20 คน เปิดรับ					สมัครตั้งตี่บัดนี้ จนถึงวันที่ 30 พฤศจิกายน 2560 ในการนี้					สถาบันพัฒนาฝีมือแรงงานฯ จึงขอความอนุเคราะห์ท่านในการ					ประชาสัมพันธ์ให้เยาวชนและบุคคลทั่วไปเขตพื้นที่ได้ทราบการ					ฝึกดังกล่าว
					3.ด้วยพอ.สว. จังหวัดนครศรีธรรมราช ได้จัดหน่วยแพทย์					เคลื่อนที่ พอ.สว. ออกปฏิบัติงาน ณ วัดเทพประสิทธิ์ หมู่ที่ 3 					ตำบลแก้วแสน อ.นาบอน จ.นครศรีธรรารช ในวันที่ 6 ธันวาคม 					2560 เพื่อให้การดำเนินงานของหน่วยแพทย์เคลื่อนที่ พอ.สว. 					สามารถปฏิบัติงานอย่างมีประสิทธิภาพ และเป็นระเบียบ						เรียบร้อย จึงขอความร่วมมือมารยังท่าน ประชาสัมพันธ์ให้					ประชาชนที่เจ็บป่วยในพื้นที่ และบริเวณใกล้เคียงเข้ารับบริการ					ตรวจโรคทั่วไป ตรวจฟัน/ถอนฟัน และตรวจรักษาโรคทางการ					แพทย์แผนไทย (ฟรี) เวลา 09.30 – 140.00 น. พร้อมทั้ง					จัดเตรียมสถานที่สำหรับให้บริการ โดยจัดเตรียมโต๊ะ –เก้าอี้ 					สำหรับแพทย์ ทันตแพทย์ แพทย์แผนไทย เพื่อให้บริการตรวจ					โรค และให้บริการทำบัตร – วัดความดัน จัด –จ่ายยา จำนวน 					10 ชุด และเก้าอี้สำหรับผู้ป่วยนั่งรอรับบริการ 
					ประมาณ 30 ตัว 
ประธานสภา				สมาชิกมีเรื่องอื่นๆ ที่จะแจ้งให้ที่ประชุมทราบบ้างครับ	
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
					กระผม นายคนึง   ชูพงศ์ นายกองค์การบริหารส่วนตำบล
					แก้วแสน  ขออนุญาตประชาสัมพันธ์ เรื่องการเลือกตั้งท้องถิ่น 					ตามที่มีข่าวว่าจะมีการเลือกตั้งสมาชิกสภาท้องถิ่นและผู้บริหาร					ท้องถิ่นในฐานนะที่ผมเป็นสมาชิกสมาคมอบต.แห่งประเทศไทย 					มีเรื่องแจ้งให้เพื่อนสมาชิกทราบเพื่อเตรียมตัวไว้ครับ ขณะนี้ 					คสช.และกระทรวงมหาดไทยโดยรัฐบาล และสนช.มีการ						พิจารณากฎหมายประกอบรัฐธรรมนูญ จำนวน 3 ฉบับ คือ 					ร่างประกอบรัฐธรรมนูญว่าด้วยการเลือกตั้งส.ส.,สว.และว่า					ด้วยเรื่องพรรคการเมือง ทั้ง 3 ฉบับจะเสร็จภายในเดือน						กุมภาพันธ์ พ.ศ.2561 ในส่วนที่กฏหมายรัฐธรรมนูญให้อำนาจ					กกต.ในการเลือกตั้งส.ส. และสว. แต่ไม่ได้ระบุว่ากกต.จะต้อง					จัดการเลือกตั้งท้องถิ่นด้วยหรือไม่ สรุปว่าประเด็นการเลือกตั้ง					ท้องถิ่น กกต.ต้องยื่นให้ศาลรัฐธรรมนูญตีความอีกที และขณะนี้					กกต.ทั้ง 7 ท่านอยู่ระหว่างการสรรหา สรุปว่าหากมีการ						เลือกตั้งท้องถิ่นโดยเร็วที่สุดจะเลือกตั้ง กทม. เมืองพัทยา และ					อบจ. ไม่เกิน 6 เดือน เพราะไม่ต้องเปลี่ยนกฏหมาย หลังจาก					นั้นจะเลือกเทศบาลขนาดใหญ่ และอบต.หลังสุด ก่อนเลือกตั้ง					ส.ส หรือหลังเลือกตั้ง ส.ส. ขึ้นอยู่กับกฎหมายจัดตั้งท้องถิ่นใหม่					ที่จะยกฐานะจาก อบต.เป็นเทศบาล ขณะนี้อยู่ที่กรมส่งเสริม					การปกครองท้องถิ่น เสร็จแล้วเสนอกระทรวงมหาดไทย  ครม. 					กฤษฎีกา สนช. และประกาศใช้ต่อไป ระยะเวลาเร็วสุดประมาณ 					10-12 เดือน จึงแจ้งให้ทุกท่านทราบเพื่อเตรียมความพร้อม					หากจะลงสมัครรับเลือกตั้งอีก แต่มีการนำเสนอความเห็นโดย					คณะปฏิรูปการเมืองให้มีการเลือกตั้งท้องถิ่นหลังจากเลือกตั้ง 					ส.ส./สว.ครับ						นายนายชัยยศ  สิทธิดำรงค์			เรียนท่านประธานสภา ผมนายชัยยศ  สิทธิดำรง ส.อบต.หมู่ที่ 					10 มีเรื่องแจ้ง	ผู้บริหารเรื่องถนนสายควนยูง-ปลายยวน  หมู่					ที่ 7 ถนนขาด ท่อระบายน้ำชำรุด ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
					กระผม นายคนึง   ชูพงศ์ นายกองค์การบริหารส่วนตำบล
					แก้วแสน ประเด็นความเดือดร้อน ถนนสายควนยูง-ปลายยวน 					หมู่ที่ 7  บริเวณท่อระบายน้ำคลองลำสาว เป็นถนนที่อยู่ใน					ภารกิจถ่ายโอน อยู่ในความรับผิดชอบของ อบต.และอบจ.ด้วย 					ได้ดำเนินการสำรวจพื้นที่โดยกองช่างเสนอเรื่องผ่านอำเภอและ					เสนอ อบจ.แล้ว ซึ่งการแก้ปัญหาโดยถาวรต้องก่อสร้างบล็อค 					แต่เกินศักยภาพของ อบต. หากอบจ.ไม่ดำเนินการให้ก็ต้องไป					แก้ปัญหาวางท่อระบายน้ำไปก่อน ขณะนี้มีท่ออยู่ประมาณ 3-					4 ท่อน พอสัญจรไปได้ ตอนนี้มีปัญหาหลายจุดเรื่องทางระบาย					น้ำ งบน้ำท่วมปีที่ผ่านมางบจังหวัดนครศรีธรรมราชผ่านทาง					อำเภอ จัดสรรให้อปท.ทั้งหมด 13 จุด ตอนนี้อยู่ระหว่างการ					ประสานว่าจะได้รับงบประมาณจริงหรือไม่ แต่ของกรมทาง					หลวงได้ดำเนินการอยู่ในตำบลแก้วแสน จำนวน 2 จุดในขณะนี้  					สำหรับถนนชำรุดเป็นหลุมบ่ออยู่ระหว่างดำเนินการซ่อมแซม 					โดยใช้งบกลางเงินสำรองจ่ายกรณีฉุกเฉิน  กำลังทะยอย						ดำเนินการเหลือหมู่ที่ 2,3,5 ดำเนินการไปแล้วในรอบแรกรอ					การเบิกจ่าย  และฝากประชาสัมพันธ์ไฟฟ้าสาธารณะของ						ประมาณ 2560  ไฟฟ้าขอเวลา 3 เดือนในการดำเนินการ					เนื่องจากอบต.เพิ่งไปจ่ายเงินอุดหนุนไปให้ไฟฟ้า จะประสานการ					ทำงานและดำเนินการโดยเร็วที่สุด มีหลายจุดกำลังวางท่อ					ระบายน้ำ และแก้ปัญหาให้ครับ อย่าเพิ่งร้องเรียนครับ
ประธานสภาฯ	ไม่ทราบว่ามีสมาชิกท่านใด  มีเรื่องอื่น ๆ อีกหรือไม่ เชิญครับ
	หาก สมาชิกไม่มีเรื่องอื่น ๆ แล้วผม ขอบคุณท่านสมาชิกสภาทุกท่านที่เข้าร่วมประชุมในวันนี้ และขอปิดการประชุมครับ
	ปิดการประชุมเวลา   13.45  น.


					ลงชื่อ................................................................... ผู้จดบันทึก
					                  (นางแฉล้ม    ศิลปวิสุทธิ์)
    เลขานุการสภา  อบต.แก้วแสน

ความเห็นของคณะกรรมการตรวจรายงานการประชุม
[bookmark: _GoBack]			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยที่  4  ครั้ง  2  ประจำปี  2560  ในวันที่  20  พฤศจิกายน   2560  
			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ	
					ลงชื่อ................................................. 
                                                              (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม

-มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยสามัญ  สมัยที่  4  ครั้งที่  3  ประจำปี   พ.ศ.2560  เมื่อวันที่ 28  พฤศจิกายน   2560
			
        ลงชื่อ...................................................................ผู้ตรวจบันทึก
     (นายบุญนำ    บุญวรรณ)
					  ประธานสภาองค์การบริหารส่วนตำบลแก้วแสน
















